text: [{"text_idx": "#000001", "text": "Hann o\u0301ro\u0301gva\u00f0i vi\u0301nheimin \u2013 men eisini familjuna"}, {"text_idx": "#000002", "text": "Konan Maibritt og b\u00f8rnini Barbara, Bastian og Paula ma\u0301ttu bara fylgja vi\u00f0 ta\u0301 Heini Zachariassen setti s\u00e6r ma\u0301l at vera st\u00f8rst i\u0301 heiminum a\u0301 si\u0301num \u00f8ki"}, {"text_idx": "#000004", "text": "- Ta\u00f0 er so no\u0301gv at hoyra um, hvussu v\u00e6l ta\u00f0 gongst m\u00e6r og fyrit\u00f8kuni Vivino. Men alt hevur si\u0301n pri\u0301s, og tann truplasti parturin i\u0301 menningini av Vivino til ta\u00f0, Vivino er nu\u0301, var avger\u00f0in um at flyta alla familjuna til Kalifornia."}, {"text_idx": "#000005", "text": "Or\u00f0ini eigur i\u0301verksetin Heini Zachariassen, sum ma\u0301 sigast at vera ein av framgangsri\u0301kastu f\u00f8roysku vinnuli\u0301vsfo\u0301lkunum a\u0301 altjo\u0301\u00f0a st\u00f8\u00f0i."}, {"text_idx": "#000006", "text": "Fyrit\u00f8kan Vivino, sum Heini stovna\u00f0i saman vi\u00f0 vinmanninum Theis S\u00f8ndergaard fyri ti\u0301ggju a\u0301rum si\u0301\u00f0ani, er i\u0301 dag heimsins st\u00f8rsti vi\u0301nmarkna\u00f0ur a\u0301 netinum. Appin, har bru\u0301kararnir geva og leita s\u00e6r ra\u0301\u00f0 um \u00f8ll heimsins vi\u0301n, hevur i\u0301 dag n\u00e6stan 50 millio\u0301nir bru\u0301karar."}, {"text_idx": "#000010", "text": "Tung avger\u00f0 at flyta familjuna I\u0301 filminum grei\u00f0ir Heini Zachariassen fra\u0301, hvussu Vivino var\u00f0 til, hvat hugskoti\u00f0 aftanfyri var, og hvussu fyrit\u00f8kan hevur ment seg til at vera ein risi a\u0301 si\u0301num \u00f8ki."}, {"text_idx": "#000011", "text": "Men tann mest hugtakandi s\u00f8gan i\u0301 filminum er to\u0301 \u00e6rliga forteljingin um hvussu ta\u00f0 var at taka avger\u00f0ina um at sli\u0301ta bondini og flyta vi\u00f0 konuni Maibritt og trimum b\u00f8rnum, Barbaru, Bastian og Paulu, tv\u00f8rtur um hav til San Fransisco, so Vivino kundi sta\u00f0setast mitt millum Silicon Valley og Napa Valley \u2013 dalirnir sum eru i\u0301myndin av a\u0301vi\u0301kavist heimsf\u00f8randi KT-vinnu og heimsf\u00f8randi vi\u0301nframlei\u00f0slu."}, {"text_idx": "#000015", "text": "I\u0301 filminum kemur ty\u0301\u00f0uliga fram, at Heini ikki hevur so l\u00e6tt vi\u00f0 at tosa um hesi vi\u00f0urskiftini, og at hann onkursvegna hevur samvitskubit vegna b\u00f8rnini, uttan at ta\u00f0 to\u0301 ver\u00f0ur sagt i\u0301 filminum."}, {"text_idx": "#000016", "text": "- I\u0301 dag kann eg siga, at hetta hevur veri\u00f0 eitt fantastiskt upplivilsi fyri b\u00f8rnini, og eg rokni ikki vi\u00f0, at tey vildu veri\u00f0 hetta fyriuttan, ho\u0301ast longsulin til vinirnar i\u0301 Danmark og familjuna i\u0301 F\u00f8royum hevur veri\u00f0 sto\u0301rur, sigur Heini Zachariassen."}, {"text_idx": "#000017", "text": "Livir i\u0301 l\u00f8tuni I\u0301 filminum sigur hann eisini, at hann ongar \u00e6tlanir hevur um einafer\u00f0 at fortelja abbab\u00f8rnum si\u0301num, at hann hev\u00f0i m\u00f8guleika fyri at gerast st\u00f8rstur innan si\u0301tt \u00f8ki, men to\u0301k ikki av, ta\u0301 hann hev\u00f0i m\u00f8guleikan."}, {"text_idx": "#000018", "text": "- Eg eri eitt menniskja, sum livir i\u0301 nu\u0301\u2019inum. Eg eri til sta\u00f0ar i\u0301 l\u00f8tuni, seti m\u00e6r ikki ti\u0301\u00f0arma\u0301l og hugsi ikki so no\u0301gv um framti\u0301\u00f0ina. Ti\u0301 hevur ta\u00f0 alti\u0301\u00f0 veri\u00f0 l\u00e6tt hja\u0301 m\u00e6r at flyta eins v\u00e6l og taka i\u0301mo\u0301ti ny\u0301ggjum avbjo\u0301\u00f0ingum, sigur Heini Zachariassen."}, {"text_idx": "#000020", "text": "Filmurin ly\u0301sir hvussu Heini i\u0301 2018 lat lei\u00f0sluna av Vivino yvir til amerikanaran Chris Tsakalakis, ti\u0301 mett var\u00f0, at fyrit\u00f8kan hev\u00f0i bru\u0301k fyri einum \u00f8\u00f0rvi\u0301si lei\u00f0slusti\u0301li."}, {"text_idx": "#000021", "text": "Men ta\u00f0 vi\u0301sti seg ikki at vera ein r\u00f8tt avger\u00f0. I\u0301 oktober i\u0301 fj\u00f8r var\u00f0 avtala\u00f0 gj\u00f8rd vi\u00f0 Tsakalakis um at gevast og Heini to\u0301k vi\u00f0 aftur sum CEO, sum tey kalla ta\u00f0 \u2019over there\u2019."}, {"text_idx": "#000022", "text": "- Chris passa\u00f0i ikki inn i\u0301 mentanina i\u0301 Vivino, grei\u00f0ir Heini fra\u0301 i\u0301dag."}, {"text_idx": "#000032", "text": "Lisa B\u00f8rud kemur a\u0301 Kristfest"}, {"text_idx": "#000034", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000035", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}, {"text_idx": "#000037", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]